Linka 4 (parížske metro)

Linka  je druhou najvyťaženejšou linkou metra v Paríži. Prechádza mestom od Porte de Clignancourt na severe do Porte d'Orléans na juhu. Hlavné dôvody, prečo je linka  jedna z najvyťaženejších a najpreplnenejších metro liniek v meste je, že sa tu nachádzajú zastávky na troch hlavných medzimestských železničných staniciach (Gare Montparnasse, Gare du Nord a Gare de l'Est) ako i dve stanice s viacerými RER spojeniami (Les Halles a Saint-Michel).

Chronológia 

 21. apríl 1908: Prvý úsek linky bol otvorený na severe rieky Seina medzi Porte de Clignancourt a Châtelet.
 30. október 1909: Bol otvorený druhý úsek linky na juhu Seiny medzi Porte d'Orléans a Raspail.
 9. január 1910: Obidva úseky boli spojené novým tunelom medzi Châtelet a Raspail. Linka  bola prvou linkou, ktorá prešla pod Seinou.
 1967: Železnice boli prebudované, aby sa dali používať pneumatikové vlakové súpravy.
 3. október 1977: Stanica Les Halles bola prebudovaná na výmenu s novou sieťou RER.

Budúcnosť 
Rozšírenie na sever s novou stanicou (Mairie de Montrouge) bolo dokončené v roku 2013.

Linka bude možno ďalej na juh rozširovaná s dvoma stanicami: Verdun Sud a Bagneux.

Očakáva sa, že linka bude prevedená na automatický systém (ako linka ), po kompletnej automatizácii linky .

Vývoj mien staníc 
 15. november 1913: Stanica Vaugirard bola premenovaná na Saint-Placide.
 5. máj 1931: Boulevard Saint-Denis bola premenovaná na Strasbourg - Saint-Denis.
 25. august 1931: Marcadet bola premenovaná na Marcadet - Poissonniers.
 6. október 1942: Montparnasse bola premenovaná na Montparnasse - Bienvenüe.

Zoznam staníc

Iné projekty

Externé odkazy 
 RATP.fr
 Interaktívna mapa RER-u
 Interaktívna mapa parížskeho metra

Parížske metro